作者：陈德武
词牌/韵律：望远行

paragraphs: 城头初鼓，天街上、渐渐行人声悄。
半窗风月，一枕新凉，睡熟不知天晓。
最是家山千里，远劳归梦，待说离情难觉。
觉来时，帘外数声啼鸟。
谁道。
为甚新来消瘦，底事恹恹烦恼。
不是悲花，非干病酒，有个离肠难扫。
怅望江南，天际白云飞处，念我高堂人老。
寸草心，朝夕怎宽怀抱。